Donjecka Narodna Republika
Donjecka Narodna Republika (ruski: Донецкая Народная Республика) jest samoproglašena i međunarodno nepriznata paradržava na području Donjecke oblasti u istočnoj Ukrajini. Graniči s Rusijom na istoku, Luganskom Narodnom Republikom (također separatističkom državom) na sjeveru i istoku i Ukrajinom na zapadu. Proglasila je nezavisnost 11. maja 2014. godine, a priznale su je Rusija, međunarodno nepriznate države Južna Osetija, Abhazija i Luganska Narodna Republika. Dana 21. februara 2022. godine, ruski predsjednik Vladimir Putin potpisao je sporazum o proglašenju nezavisnosti Luganske i Donjecke Narodne Republike. Istog dana nakon potpisivanja nezavisnosti, naredio je da se ruska vojska premjesti na teritoriju tih paradržava. Četiri dana kasnije, 25. februara 2022. godine, predsjednik Abhazije Aslan Bzhania objavio je priznanje nezavisnosti Luganske i Donjecke Narodne Republike. Diplomatske odnose službeno su ustanovili 9. marta 2022.